Na temelju odredbe članka 18. Odluke o javnim priznanjima Grada Makarske (“Glasnik Grada Makarske'' broj 14/22) Odbor za dodjelu priznanja i nazive ulica i trgova dana 25. srpnja 2022. objavljuje

**Javni poziv za podnošenje inicijativa za dodjelu javnih priznanja Grada Makarske u 2022. godini**

**I.**

Objavljuju se uvjeti i rok za podnošenje inicijativa za dodjelu javnih priznanja Grada Makarske u 2022. godini i to:

* **Proglašenje počasnim građaninom**

Počasnim građaninom Grada Makarske može se proglasiti osoba posebno zaslužna za promicanje vrijednosti demokratskog društva, povijesnih događaja i tradicija hrvatskog naroda, položaja i ugleda Grada Makarske, njegovih odnosa s drugim gradovima u zemlji i inozemstvu te za razvoj Grada Makarske ili pojedinih njegovih djelatnosti; državnik ili dužnosnik druge države, član međunarodne organizacije, odnosno organizacije druge države ili njihovih tijela posebno zaslužan za Grad Makarsku i Republiku Hrvatsku u promicanju njezina suvereniteta, samostalnosti i samobitnosti na općeprihvaćenim načelima suvremenog svijeta. Titula počasnog građanina se može dodijeliti i posthumno.

* **Nagrada Grada Makarske**

Nagrada Grada Makarske dodjeljuje se građanima Grada Makarske i drugim osobama koje rade na području Grada Makarske, radnim skupinama, trgovačkim društvima, ustanovama, vjerskim zajednicama, udrugama građana i drugim pravnim osobama za najviše zasluge i postignute rezultate u teorijskom i praktičnom radu u promicanju znanosti, gospodarstva, prosvjete, kulture, umjetnosti, sporta, zdravstva, socijalne skrbi i svih drugih područja društvenog života u Gradu Makarskoj.

Nagrada Grada Makarske može se dodijeliti i stranim državljanima, gradovima prijateljima, međunarodnim organizacijama i organizacijama drugih država ili njihovim tijelima u znak priznanja za uspješnu i korisnu suradnju s Gradom Makarska, te za njihov doprinos samostalnosti RH i kao zahvala za značajno humanitarno djelovanje za vrijeme Domovinskog rata.

* **Plaketa Grb Grada Makarske**

Plaketa „Grb Grada Makarske“(dalje: Plaketa) dodjeljuje se građanima Grada Makarske i drugim osobama koje rade na području Grada Makarske, udrugama građana, trgovačkim društvima, ustanovama i drugim pravnim osobama prigodom Dana Grada Makarske i drugih obljetnica za općepriznatu djelatnost kojom su znatno pridonijeli razvoju Grada Makarske. Plaketa se može dodijeliti za osobite uspjehe u protekloj godini ili za dugogodišnji rad od osobitog interesa za Grad Makarsku.

**II.**

**Pravo na pokretanje inicijativa iz točke I. ovog poziva mogu podnijeti:**

* građani
* udruge građana
* gradski vijećnici
* radna tijela Gradskog vijeća
* gradska upravna tijela
* Odbor za mlade
* tijela mjesne samouprave
* tijela državne vlasti, ustanove, trgovačka društva, strukovne komore, vjerske zajednice i druge osobe

**Pravo predlaganja proglašenja počasnog građanina Grada Makarske i dobitnika drugih javnih priznanja imaju i:**

* Gradonačelnik
* Odbor za dodjelu javnih priznanja

Prijedlozi se podnose pisanim putem.

**III.**

Inicijativa za dodjelu javnog priznanja podnosi se u **pisanom obliku** i mora sadržavati sljedeće podatke:

1. ime, prezime, zvanje, zanimanje i adresu kandidata, odnosno naziv trgovačkog društva, ustanove, vjerske zajednice, udruge građana ili drugih pravnih osoba što se predlažu za dodjelu

2. za koje se javno priznanje predlaže sukladno čl. 4 Odluke o javnim priznanjima

3. sažetak obrazloženja prijedloga koji sadrži doprinos, zasluge, odnosno rezultate, na kojima se temelji prijedlog za dodjelu javnog priznanja (najviše na dvije stranice formata A4);

4. podatke o predlagatelju (ime i prezime/naziv, adresa/sjedište, podaci za kontakt), potpis

predlagatelja, odnosno ovlaštene osobe.

**IV.**

Odbor za dodjelu javnih priznanja može promijeniti vrstu javnog priznanja za koje se kandidat predlaže, ako iz priložene dokumentacije iz čl. 20. Odluke o javnim priznanjima Grada Makarske proizlazi da kandidat ispunjava formalan uvjet za drugo priznanje od onog navedenog u inicijativi, o čemu obavještava predlagatelja.

Nepotpuni i nepravovremeni prijedlozi neće se uzeti u razmatranje.

**V.**

Odluku o dodjeli javnih priznanja Grada Makarske donosi Gradsko vijeće Grada Makarske na temelju prijedloga Odbora za javna priznanja Grada Makarske.

**Inicijative** za dodjelu javnih priznanja s obrazloženjem dostavljaju se poštom na adresu **Grad Makarska, Obala kralja Tomislava 1,** s naznakom **“Za** **dodjelu javnih priznanja Grada Makarske”** ili putem **pisarnice Grada Makarske, te na email adresu:** [**pisarnica@makarska.hr**](mailto:pisarnica@makarska.hr) **uz skenirani potpisani prijedlog i dokumentaciju od 25. srpnja 2022 do 3. kolovoza 2022.**

**VII.**

Prijedlozi se mogu podnijeti na obrascu za podnošenje prijedloga za dodjelu javnih priznanja Grada Makarske u 2022. godini koji je objavljen na [www.makarska.hr](http://www.rijeka.hr/).

**VIII.**

Ostale informacije u vezi javnog poziva mogu se dobiti u Upravnom odjelu za javne potrebe i društvene djelatnosti Grada Makarske putem telefona 608-411 te elektroničke pošte [ivana.pleic@makarska.hr](mailto:ivana.pleic@makarska.hr).

**Predsjednica Odbora  
Nela Franić**